उन्नाव रेप के आरोपी कुलदीप सेंगर का आया बयान, 'ये राजनीतिक साजिश, आरोप लगाना आसान लेकिन...देखें VIDEO  
कुलदीप सेंगर को सीतापुर जेल से भेजा गया दिल्ली
आरोपी विधायक ने कहा- राजनीतिक साजिश का हुआ शिकार
बोले- आरोप लगाना आसान, लेकिन साबित करना मुश्किल
#WATCH Unnao rape case accused Kuldeep Sengar: Main BJP ka karyakarta tha, aur mein jis dal mein rehta hoon bahut imandari se rehta hoon. Mujhe sab pe bharosa hai... sab rajneetik sazish hai. Meri bhagwan se kamna hai ki vo (Unnao rape survivor&her lawyer) thik ho jayen. pic.twitter.com/311AOtYdbf

बता दें कि उन्नाव रेप के आरोपी बीजेपी से बर्खास्त किए गए विधायक कुलदीप सेंगर और उसके साथी शशि सिंह को सोमवार को दिल्ली की तीस हजारी कोर्ट में सीबीआई पेश करेगी. सुप्रीम कोर्ट के आदेश के बाद उन्नाव कांड से जुड़े पांच में से चार मामलों को यूपी से ट्रांसफर करके दिल्ली लाया गया है. शनिवार को तीस हजारी में डिस्ट्रिक जज धर्मेश शर्मा की अदालत ने संज्ञान लेते हुए सेंगर और उसके सहयोगी की पेशी के लिए प्रोडक्शन वारंट जारी किया था. विधायक कुलदीप सेंगर और उसके सहयोगी को पेश करने के बाद सीबीआई चारों मामले में जांच के लिए रिमांड मांग सकती है.
मामले की सुनवाई ट्रांसफर करने के साथ ही कुलदीप सिंह सेंगर और उसके सहयोगी शशि सिंह के जेल ट्रांसफर की भी पूरी प्रक्रिया भी कोर्ट के निर्देश पर की जाएगी. जानकारी के मुताबिक दोनों आरोपियों को दिल्ली की तिहाड़ जेल में भेजा जा सकता है. सुप्रीम कोर्ट से ट्रांसफर हुए मामलों में नाबालिग लड़की के साथ रेप, गैंगरेप, लड़की के पिता के खिलाफ दर्ज आर्म्स एक्ट का मामला और पिता की कस्टडी में हुई मौत शामिल हैं.
दूसरी तरफ सीबीआई कुलदीप सेंगर के आवासों समेत उत्तर प्रदेश के चार जिलों में दर्जनभर स्थानों पर छापे मारे. सीबीआई के एक वरिष्ठ अधिकारी ने कहा, 'सीबीआई लखनऊ, उन्नाव, बांदा और फतेहपुर में आरोपी और अन्य लोगों के परिसरों पर तलाशी की. लखनऊ में गोमती नगर स्थित सेंगर के ठिकानों पर तलाशी की गई.' सीबीआई ने शनिवार को सीतापुर जेल में सेंगर से पूछताछ की थी. 
बता दें कि पिछले महीने 28 जुलाई को हुई सड़क दुर्घटना के बाद भाजपा ने सेंगर को पार्टी से निकाल दिया था. दुर्घटना में उन्नाव रेप पीड़िता और उनके वकील गंभीर रूप से घायल हो गए थे और पीड़िता की दो रिश्तेदारों की मौत हो गई थी. पीड़िता की हालत अभी भी नाजुक है और वह वेंटिलेटर पर है. डॉक्टरों ने कहा कि उसे निमोनिया हो गया है और उसे ट्रायल पर भी वेंटिलेटर से नहीं हटाया जा सकता है. सीबीआई के वरिष्ठ अधिकारियों ने रविवार को दुर्घटना वाले ट्रक के मालिक और क्लीनर से भी पूछताछ की.